Ultrabook

Ultrabook on puolijohdevalmistaja Intelin vuonna 2011 lanseeraama tietokonekonsepti. Luokkaan kuuluvien kannettavien tietokoneiden pitää täyttää vaatimukset, jotka koskevat tietokoneen virrankulutusta ja fyysisiä ominaisuuksia.

Intel esitteli Ultrabook-konseptin vuoden 2011 Computex-tapahtuman yhteydessä. Ultrabookien pitää olla ohuita (alle 21 millimetriä), kuluttaa vähän virtaa ja oltava nopeita. Viimeksi mainitun vaatimuksen takia tietokoneissa on oltava SSD-massamuisti edullisempien kiintolevyjen sijaan. Lisäksi Ultrabookien koteloiden pitää noudattaa niin sanottua unibody-rakennetta. Intel on myös vaatinut 5–8 tunnin akkukestoa. 

Ultrabookeja on useasti verrattu Applen MacBook Air -kannettaviin. Ultrabookeissa on Mac OS X:n sijaan Windows-käyttöjärjestelmä.

Intelin tarkoituksena on tuoda kosketusnäytöt seuraavan sukupolven Ultrabookeihin. Myös NFC-yhteensopivuus on mahdollinen.

Lähteet

Aiheesta muualla 

Kannettavat tietokoneet

sv:Ultrabook